**Αθήνα, 2 Σεπτεμβρίου 2024**

**ΔΕΛΤΙΟ ΤΥΠΟΥ**

**Ξεκινούν οι αιτήσεις για το νέο κύκλο Incubation του Orange Grove**

Το **Orange Grove** ανακοινώνει την έναρξη υποβολής συμμετοχών για το **Incubation πρόγραμμα** 2024-25, που θα ξεκινήσει τον ερχόμενο Νοέμβριο, και προσκαλεί όσους έχουν μια καινοτόμα επιχειρηματική ιδέα να λάβουν μέρος.

Η πρωτοβουλία της Ολλανδικής Πρεσβείας στην Ελλάδα, μέσω του προγράμματος «επώασης», απευθύνει πρόσκληση σε νέους επιχειρηματίες που θέλουν να κάνουν πραγματικότητα τις καινοτόμες ιδέες τους, καθώς και σε νεοσύστατες startups και υφιστάμενες καινοτόμες ΜΜΕ, ώστε να υποστηρίξει την περαιτέρω ανάπτυξή τους.

Το πρόγραμμα **Incubation** του Orange Grove αποτελεί μία ευκαιρία για τους νέους επιχειρηματίες και τις startups να λάβουν στοχευμένη καθοδήγηση και συμβουλευτική από ένα εξειδικευμένο διεθνές δίκτυο διακεκριμένων εκπαιδευτών, μεντόρων και ειδικών. Το πρόγραμμα προσφέρει πρόσβαση σε χρήσιμα εργαλεία, όπως mentoring και ad-hoc συναντήσεις, καθώς και παρακολούθηση διαδραστικών εργαστηρίων για την ανάπτυξη καινοτόμων επιχειρηματικών δεξιοτήτων. Οι συμμετέχοντες θα έχουν επίσης πρόσβαση σε ευκαιρίες δικτύωσης που προσφέρουν το **Orange Grove** και η **Ολλανδική Πρεσβεία** μέσω του παγκόσμιου δικτύου τους. Επιπλέον, θα συνδεθούν με το δυναμικό οικοσύστημα των alumni startups του Orange Grove και θα έχουν την ευκαιρία να επωφεληθούν και από σημαντικές εκπτώσεις που προσφέρουν οι partners του Orange Grove.

Το πρόγραμμα πραγματοποιείται απομακρυσμένα, μέσω της ηλεκτρονικής πλατφόρμας του **Orange Grove,** δίνοντας τη δυνατότητα σε ομάδες από ολόκληρη την Ελλάδα και το εξωτερικό να υποβάλλουν αίτηση συμμετοχής. Η πλατφόρμα υποβολής αιτήσεων θα παραμείνει ανοιχτή μέχρι την **Κυριακή 29 Σεπτεμβρίου**.

Για την υποβολή αιτήσεων επισκεφτείτε το σύνδεσμο <https://orangegrove.eu/open-calls/>

Για περισσότερες πληροφορίες, μπορείτε να επισκεφθείτε την ιστοσελίδα μας [**www.orangegrove.eu**](http://www.orangegrove.eu), ενώ έχετε τη δυνατότητα να παρακολουθείτε τα νέα μας σε [**Facebook**](https://www.facebook.com/orangegrovegr)**,** [**Χ**](https://twitter.com/OrangeGroveGr)**,** [**LinkedIn**](https://www.linkedin.com/company/orange-grove-gr)και[**Instagram**](https://www.instagram.com/orangegrovegr/)**.**

**Επικοινωνία για τα Μ.Μ.Ε.**

Για περισσότερες πληροφορίες παρακαλώ επικοινωνήστε:

Καραγκιουλέ Άννη

Σύμβουλος Γραφείου Τύπου και Δημοσίων Σχέσεων Orange Grove

Κιν.: +30 6944562025

E-mail: anniekaragioule@oni.gr